b'\n_START_ARTICLE_\nAntonov An-124 Ruslan\n_START_SECTION_\nZgodovina\n_START_PARAGRAPH_\nAn-124 je nastal kot sovjetski odgovor na ameri\xc5\xa1ko orja\xc5\xa1ko transportno letalo Lockheed C-5 Galaxy. Leta 1975 naj bi CIA izjavila, da Sovjetska zveza nima konkuren\xc4\x8dnega strate\xc5\xa1kega transportnega letala. Sicer je Sovjetska zveza imela veliko turbopropelersko letalo An-22, ki je imel zmogljivost \xc4\x8dez 100 ton.\n_START_SECTION_\nProizvodnja\n_START_PARAGRAPH_\nSkupaj so izdelali 54 letal v tovarni v Uljanovsku (Aviastar) in Kijevu (Aviant). Ruska voja\xc5\xa1ka tovarna so zaradi strate\xc5\xa1kih razlogov po navadi izdelalovali v najmanj dveh tovarnah. Proizvodnjo naj bi ponovno zagnali v kratkem, 10 letal so naro\xc4\x8dile letalske dru\xc5\xbebe, 20 pa naj bi jih kupile Ruske letalske sile. Sprva je imel An-124 predvideno dokaj kratko \xc5\xbeivljenjsko dobo, samo 15.000 preletenih ur, ki so pozneje podalj\xc5\xa1ali na 25.000 ur in 40.000 ur z obse\xc5\xbenim servisom. Za primerjavo - nekateri Boeingi 747 so presegli 110.000 ur.\n_START_SECTION_\nUporabniki\n_START_PARAGRAPH_\nGlavni uporabnici tega letala sta Rusija in Ukrajina, operira pa tudi komercialno pri letalskih dru\xc5\xbebah Poletair, Volga-Dnepr in Antonov Airlines. Kot zanimivost je potrebno omeniti, da so oboro\xc5\xbeene sile Zdru\xc5\xbeenih dr\xc5\xbeav Amerike najele ta letala za prevoz protibalisti\xc4\x8dnih obrambnih sistemov Patriot v Malo Azijo, kjer so varovali nebo med operacijo Pu\xc5\xa1\xc4\x8davska nevihta.'